**Datum: 9. 12. 2020**

**Spoštovani starši in otroci!**

Zakorakali smo v decembrski praznični čas, ki ga letos preživljamo drugače. Zato iščemo vedno nove poti, da v očeh otrok in odraslih vsaj za trenutek prižgemo tiste prave iskrice, ki nas bogatijo in ustvarjajo lepe spomine. Zato vas tokrat vabimo v lutkovno gledališče.

Gledališče FRU FRU je za nas pripravilo gledališko predstavo, ki si jo bomo lahko ogledali v varnem zavetju naših domov, na daljavo.

**Navodila:**

Do predstave lahko dostopate na povezavi: https://dedekmraz.hisaotrok.si/vrtecbrezice

***Predstava bo na ogled 24 ur, od 11. 12. 2020, od 17. ure naprej, do 12. 12. 2020, do 17. ure.***

**Za pravo gledališko vzdušje:**

* Izdelajte si svoje vstopnice, vključite otroke z idejami in izdelavo.
* Uredite sedežni red. Na prestavo povabite še medvedke in punčke. Lutke imajo rade veliko občinstva.
* Izdelajte si gledališki list, podatki so dostopni na spletnih straneh gledališka Fru Fru:
  + Diči diča: <https://www.frufru.si/dici-dicaa/> in
  + Žabec pozimi: <https://www.frufru.si/predstave/2-2/zabec-pozimi/>
* Izpolnite podatke in naredite individualizirano vabilo: dodajte naslov vašega doma, prostor v stanovanju (npr. kuhanja, dnevna soba), prostore natančno označite (na tleh, na rdečem kavču, na modrem fotelju…)
* Ustvarite pravo gledališče in si razdelite vloge: kdo bo preveril vstopnice (biljeter), kdo bo ugasnil luči, začel s predvajanjem …
* Vključite vse, ki ste doma.

Pred predstavo pojdite na sprehod po mestu ali svojem kraju in tako bo res veljalo, da »gremo v gledališče«.

Ob upoštevanju starosti in spretnosti vaših otrok, naj sodelujejo v največji možni meri:

* rišejo, starejši lahko prepišejo nekaj črk in številk, pobarvajo podlago za vabilo, gledališki list ali vstopnice, izrezujejo sličice in vstopnice, z iglo napikajo mejo, kjer bo biljeter odtrgal vstopnico.
* Pogovarjate se o bontonu v gledališču.
* Po predstavi pa je veliko možnost za, pogovor, ustvarjanje, pripravo lastnih gledaliških predstav, izdelavo lutk.
* Če imate v družini več kot enega otroka, se lahko med seboj pomagajo z idejami in izdelavo vsega potrebnega.
* In ne pozabite – predstava vam je na voljo vseh 24 ur. Otroci si isto vsebino radi ogledajo večkrat jo vsakič doživijo drugače.

Želimo vam, da si ustvarite pravljično vzdušje s svojim otrokom in z zvezdami lutkovnega gledališča Fru Fru!

|  |  |
| --- | --- |
| Pripravila: Sonja Bobek Simončič | Ravnateljica: Silvija Komočar |